
Ther as this fresshe Emely the scheene Was in hire walk, and romede up and doun. This sorweful prisoner, this Palamon, Gooth in the chambre, romyng to and fro, And to himself compleynyng of his woo; That he was born, ful ofte he seyde, alas ! -And so byfel, by aventure or cas, That thurgh a wyndow thikke, of many a barre Of iren greet, and squar as eny sparre, He caste his eyen upon Emelya, And therwithal he bleynte and cryede, a! As though he stongen were unto the herte. And with that crye Arcite anon up-sterte, And seyde, * Cosyn myn, what eyleth the, Thou art so pale and deedly on to see ? Why crydestow ? who hath the doon offence ? For Goddes love, tak al in pacience Oure prisoun, for it may non other be $ Fortune hath j'even us this adversitd, Som wikke aspect or disposicioun Of Saturae, by sum constellacioun, Hath ^even us this, although we hadde it sworn; So stood the heven whan that we were born; We moste endure it: this is the schort and pleyn.'
This Palamon answerde, and seyde ageyn, t Cosyn, for so the of this opynyoun Thou hast a veyn ymaginacioun. This prisoun causede me not for to crye. But I was hurt right now thurghout myn eye Into myn herte, that wol my bane be. The faimesse of that lady that I see Pond in the gardyn rome to and fro, Is cause of all my crying and my wo, I not whether sche be womman or goddesse; But Venus is it, sothly as I gesse.' And therewithal on knees adoun he fil, And seyde : ' Venus, if it be thy wii